system
Răspunde în limba română, în stilul Wikipedia, cat mai corect gramatical.
user
Spune-mi informații despre Ținutul Crișuri.
assistant
Ținutul Crișuri (alternativ Ținutul Someș) a fost unul din cele zece ținuturi înființate în 1938, după ce regele Carol al II-lea a inițiat în România o reformă instituțională după model fascist, modificând Constituția României, legea administrării teritoriale și introducând monopartidismul.

Orașul Cluj este numit reședință de ținut. Ținutul includea 7 județe (Bihor, Cluj, Maramureș, Năsăud, Satu Mare, Sălaj, și Someș) cu 56 de plăși, 16 orașe și 1575 de sate. Suprafața ținutului era de 33.385 kmp, iar populația de 2.143.453 locuitori, din care la 1 iulie 1937 372.609 trăiau în orașe.

Județe încorporate 
În conformitate cu reforma administrativă și constituțională din anul 1938, cele 71 de județe au fost subordonate ținuturilor. Cele șapte județe care au compus ținutul Crișuri au fost următoarele: 

 Bihor 
 Cluj
 Maramureș 
 Năsăud 
 Satu Mare 
 Sălaj 
 Someș

Rezidenți regali
 gen. Alexandru Hanzu (13 august 1938 – 1 februarie 1939)
 dr. Coriolan Tătaru (1 februarie 1939 – 22 septembrie 1940)

Reactualizarea ideii în anul 2011 
În anul 2011 președintele Traian Băsescu a adus în discuție o propunere de împărțire administrativ-teritorială similară celei din 1938. Ideea înființării unui superjudeț Crișuri sau Crișana a fost criticată de istorici și de specialiști în drept administrativ.

Note 

Crișuri
Istoria Clujului